kombinácia liekov
Dobrý deň,môžu sa súčasne užívať ATB Sumamed a Lexaurin a Cranberry acute?koľko dní po Sumamede môžem ísť na slnko? O 7 dní ideme k moru. Velmi pekne ďakujem.
Dobrý deň,
ďakujeme za Vašu otázku.
Jedným z vedľajších účinkov spôsobeným užívaním lieku Sumamed je aj fotosenzitivita. Jeho výskyt je však hlásený ako zriedkavý, môže postihovať menej ako 1 z 1000 osôb. Fotosenzitivita (zvýšená citlivosť na slnečné žiarenie) sa môže prejaviť ako začervenanie (erytém), zápal kože (podobný spáleniu kože) alebo výsev. Liek Sumamed sa úplne vylúči z tela v priebehu 2 až 4 dní, v závislosti od dĺžky užívania.
Súbežné užívanie liekov Sumamed a Lexaurin je v poriadku, o prípravku Cranberry acute sa nemôžem jednoznačne vyjadriť, keďže sa nenachádza v databáze farmaceutických produktov.
Prajem skorú úľavu od ťažkostí.
S pozdravom
Mgr. Emma Halás Haluščíková